Analysis and management of risks in a foreign investment climate : foreign companies operating in Malawi
Ng'ombe, Chikondi Dalitso (2009-12)
Thesis (MDF (Business Management))--University of Stellenbosch, 2009.
AFRIKAANSE OPSOMMING: Die meeste van die beleggers op soek na geleenthede om hul internasionale voetspoor uit te brei, stel ook in die risiko belang wat besigheid in 'n buitelandse beleggingsklimaat inhou. Talle organisasies verskaf risiko-assesserings van die bedreigingsvlakke van spesifieke risiko's in die buiteland. Die meeste van hulle kyk egter na politieke of landspesifieke risiko's of hulle verskaf 'n opsomming waarin die ranglysposisies van die aanloklikheid van verskillende lande se beleggingsklimate vergelyk word. Die samestelling van die veranderlikes in hierdie ranglysposisies of oorsig van 'n spesifieke land verskaf gewoonlik nie voldoende detail aan die ontleder om die kwalitatiewe kwessies te verstaan wat aan 'n land 'n spesifieke assessering of ranglysposisie gee nie. Hierdie navorsing fokus op hierdie gaping deur 'n breedvoerige kwalitatiewe model te verskaf vir 'n beter begrip van die vernaamste inligtingsbronne wat vir elke groot risikokategorie vereis word. Hierdie navorsing poog ook om soveel aspekte van die sakeomgewing te integreer wat 'n land kan beïnvloed. Die spesifieke geval van Malawi is gekies om die vlak van detail en begrip te demonstreer wat beleggers nodig het voordat hulle 'n beleggingsbesluit ten opsigte van 'n land kan neem. Die navorsing lê op drie belangrike areas klem. Die eerste is om 'n goeie begrip te bied van die inligting wat tans aan ontleders beskikbaar is om die risikofaktore van 'n spesifieke omgewing of risikokategorie te bepaal. Die tweede is om die gebruike en beperkings te illustreer van die opsies wat in die vorm van assesseringsverslae of assesseringsmodelle beskikbaar is. Die derde is om 'n model te ontwikkel en die gebruik daarvan in die konteks van Malawi se beleggingsklimaat te demonstreer.
Please refer to this item in SUNScholar by using the following persistent URL: http://hdl.handle.net/10019.1/1029
Download PDF (1.160Mb)
MacLachlan M.; Amin M.; Mannan H.; El Tayeb S.; Bedri N.; Swartz L.; Munthali A.; van Rooy G.; McVeigh J. (2012)